***ZMLUVA O DIELO***

*uzatvorená podľa ust. § 536 a nasl. zákona č. 513/1991 Zb. Obchodného zákonníka*

***Článok I.***

***Zmluvné strany***

***I.1. Objednávateľ:***

*Obchodné meno:* **Mesto Tornal’a**

*sídlo úradu:* Mierová 14, 982 01 Tornaľa

*IČO:* 00 319 091

*DIČ:* SK 2021132586

*bankové spojenie:* OTP Banka Slovensko a.s., *IBAN:* SK87 5200 0000 0000 0844 1855

*zastúpený:* Mgr. Anna Szőgedi, primátor mesta

(ďalej len ***o b j e d n á v a t e ľ***)

***I.2. Zhotoviteľ:***

*Obchodné meno:* **..................................**

*sídlo:* ..................................

*IČO:* ..................................

*zapísaný:* ..................................

*DIČ:*  .................................., *IČ DPH:* ..................................

*bankové spojenie:* .................................., *IBAN*: ..................................

*zastúpený:* ..................................

(ďalej len ***z h o t o v i t e ľ***)

Táto zmluva sa uzatvára ako výsledok verejného obstarávania na predmet zákazky: „**Rekonštrukcia plážového kúpaliska MORSKÉ OKO v Tornali – 1. etapa 2021** v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“

***Článok II.***

***Predmet zmluvy***

***II.1.*** Predmetom tejto zmluvy je záväzok zhotoviteľa zhotoviť na vlastnú zodpovednosť pre objednávateľa Dielo ***„Rekonštrukcia Plážového kúpaliska Morské oko v Tornali“-* 1. etapa 2021** , ktoré má byť postavené na základe projektovej dokumentácie schválenej v stavebnom konaní, v ktorom bude vydané stavebné povolenie pre výstavbu Diela (vrátane všetkých súvisiacich vyjadrení a stanovísk dotknutých orgánov štátnej správy) na pozemkoch vo vlastníctve objednávateľa, v súlade s ponukou zhotoviteľa zo dňa .......................... a z nej vyplývajúceho Položkového rozpočtu tvoriaceho Prílohu č. 3 tejto zmluvy (ďalej len Dielo).

***II.2.*** Predmetom tejto zmluvy je záväzok objednávateľa, že cenu Diela bude uhrádzať spôsobom dohodnutým v tejto zmluve a riadne vykonané Dielo bez vád a nedorobkov, resp. jeho časti preberie od zhotoviteľa.

***Článok III.***

***Spôsob vykonania Diela***

***III.1.*** Zhotoviteľ sa zaväzuje, že zhotoví Dielo podľa projektovej dokumentácie a v súlade s STN a ostatnými technickými normami, všeobecne záväznými právnymi predpismi, a podmienkami stanovenými touto zmluvou, podmienkami stanovenými rozhodnutiami a nariadeniami vydanými príslušnými orgánmi verejnej správy, pokynmi stavebného dozoru a s kvalitatívno-technickými parametrami predpísanými projektovou dokumentáciou Diela tak, aby mohol objednávateľ k dohodnutému termínu odovzdania Dielo nerušene a bez akýchkoľvek obmedzení užívať.

***III.2.*** Súčasťou zhotovenia Diela zhotoviteľom je:

1. zaobstaranie materiálov, dodávok, zariadení a vecí, ktoré sú potrebné k riadnemu zhotoveniu Diela,
2. poskytovanie súčinnosti zhotoviteľom v súlade s podmienkami tejto zmluvy a platnými právnymi predpismi,
3. doprava materiálov, dodávok, zariadení a vecí potrebných k zhotoveniu Diela na stavenisko,
4. vykonanie akýkoľvek pomocných prác na Diele,
5. v prípade potreby zmeny projektu a na základe pokynu objednávateľa zabezpečiť zmeny v projektovej dokumentácii v rozsahu odsúhlasených zmien Diela.
6. doprava, zakrývanie konštrukcií, likvidácia odpadov, dočasné zábery plôch potrebných k realizácii Diela a akékoľvek ďalšie práce súvisiace so zhotovením Diela,
7. organizácia a úspešné prevedenie meraní, skúšok, atestov vyžadovaných platnými právnymi predpismi, technickými normami alebo ustanoveniami tejto Zmluvy,
8. predloženie certifikátov, revíznych správ, osvedčení, správ o komplexnom vyskúšaní Diela, návodov na použitie, záručných listov vyžadovaných platnými právnymi predpismi, technickými normami alebo ustanoveniami tejto zmluvy,
9. zakreslenie zmien do projektovej dokumentácie podľa skutočného zhotovenia Diela v súlade so všeobecne záväznými predpismi.,
10. akékoľvek ďalšie práce a dodávky (s výnimkou tých ktoré sú v tejto zmluve výslovne vylúčené z predmetu Diela), ktoré budú potrebné pre riadne a včasné zhotovenie Diela podľa tejto Zmluvy,
11. zabezpečenie a ochrana všetkých materiálov a zariadení súvisiacich s Dielom nachádzajúcich sa na stavenisku proti akémukoľvek ich poškodeniu či zničeniu, pričom nie je rozhodujúce, či daný materiál bol dodaný a uhradený objednávateľom alebo zhotoviteľom.

***III.3.*** Zhotoviteľ je povinný pri plnení predmetu zmluvy dodržiavať všetky všeobecne záväzné predpisy, najmä, avšak nielen, stavebný zákon, technické normy, podmienky uvedené v stavebnom povolení, dodržiavať všetky bezpečnostné a protipožiarne predpisy a opatrenia podľa týchto noriem, hygienické predpisy, predpisy z oblasti zamestnanosti, zamestnávania cudzincov a súvisiace predpisy a musí sa riadiť podkladmi objednávateľa, ktoré boli odovzdané pri uzatvorení tejto zmluvy, výkresmi a dohodami zmluvných partnerov na štatutárnej úrovni, ako i stanoviskami a pripomienkami všetkých príslušných verejno-právnych orgánov a organizácií, orgánov štátnej správy a účastníkov územného a stavebného konania. Zhotoviteľ musí plne rešpektovať požiadavky stavebného povolenia, ako aj požiadavky uvedené v kolaudačnom konaní.

***III.4.*** Zhotoviteľ je povinný pri realizácii Diela riadiť sa pokynmi objednávateľa. Zhotoviteľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľmi na vykonanie Diela. Ak nevhodný pokyn prekáža v riadnom vykonávaní Diela, je zhotoviteľ povinný vyžiadať si písomne potvrdenie objednávateľa o tom, že na pokyne trvá, a to bezodkladne po tom, ako nevhodný pokyn dostane, najneskôr však do 48 hodín od obdržania pokynu. Ak zhotoviteľ zápisom do stavebného denníka neupozorní objednávateľa na nevhodnosť pokynov podľa predchádzajúcej vety tohto bodu, zodpovedá za vady Diela spôsobené v dôsledku pokynov daných mu objednávateľom. Zhotoviteľ však nezodpovedá za vady, ktoré vznikli tým, že objednávateľ trval na nevhodnom pokyne.

***III.5.*** Zhotoviteľ vyhlasuje, že cena Diela zahŕňa všetky náklady, ktoré je potrebné vynaložiť na zabezpečenie plnej funkčnosti Diela, a to aj v prípade ak tieto nie sú uvedené v Prílohe č. 3 tejto zmluvy a preto nebude od zhotoviteľa požadovať akékoľvek navýšenie ceny Diela. Zmluvné strany sa môžu písomne dohodnúť na rozšírení Diela vykonaním akýchkoľvek iných prác a dodávok, ktoré boli vyvolané výlučne z dôvodu vady projektovej dokumentácie, ktorá tvorí prílohu č. 4 tejto zmluvy, avšak tieto bude potrebné vykonať pre zabezpečenie plnej funkčnosti Diela. Zhotoviteľ je oprávnený tieto dodávky vykonať až po písomnej dohode o dobe ich vykonania a ich cene zo strany objednávateľa. Ak tieto dodávky bránia riadnemu vykonaniu alebo dokončeniu diela je zhotoviteľ povinný o tom písomne informovať objednávateľa s upozornením, že tieto práce alebo dodávky môžu mať vplyv na predlžení termínu dokončenia Diela spolu s uvedením doby, o ktorú by sa mohol predĺžiť termín dokončenia Diela. V prípade ak takéto práce alebo dodávky vykoná zhotoviteľ bez predchádzajúceho písomného schválenia zo strany objednávateľa, objednávateľ nie je povinný ich zaplatiť a stávajú sa súčasťou Diela v rámci dodávok vykonaných zhotoviteľom.

***III.6.*** Dohoda o rozšírení Diela sa riadi týmto postupom:

1. na základe oznámenia zhotoviteľa o nemožnosti v pokračovaní vo vykonávaní Diela objednávateľ vystaví požiadavku na zmenu Diela zhotoviteľovi písomným zápisom v stavebnom denníku alebo iným písomným prejavom doručeným zhotoviteľovi.
2. zhotoviteľ do 3 pracovných dní odo dňa doručenia požiadavky na zmenu Diela resp. v inej primeranej lehote dohodnutej zmluvnými stranami v závislosti od rozsahu požadovanej zmeny Diela, vykoná písomné ocenenie zmeny Diela požadovanej objednávateľom a predložením cenovej kalkulácie zmeny Diela. Pri ocenení zmeny Diela zhotoviteľ pri položkách, ktoré sa vyskytovali v rozpočte, bude používať ceny z rozpočtu a pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny zmeny Diela vo výške ceny obvyklej za vykonanie danej činnosti alebo dodanie daného materiálu,
3. objednávateľ v lehote do 5 pracovných dní odo dňa doručenia ocenení zmeny Diela resp. v inej primeranej lehote dohodnutej zmluvnými stranami v závislosti od rozsahu požadovanej zmeny Diela rozhodne, či trvá na vykonaní zmeny Diela, alebo zmenu Diela zamietne alebo ju vykoná prostredníctvom tretej osoby,
4. ak objednávateľ súhlasí s ocenením zmeny Diela najneskôr do troch pracovných dní podpíše dodatok k tejto zmluve, v ktorom uvedie rozsah,  cenu a termín zmeny Diela a doručí ho zhotoviteľovi. Zhotoviteľ je takto odsúhlasený Dodatok k zmluve o dielo povinný bezodkladne podpísať a realizovať zmeny obsiahnuté v Dodatku k zmluve o Dielo za dohodnutých podmienok.
5. zhotoviteľ vypracuje dodatok k rozpočtu, ktorý musí obsahovať: rekapituláciu ceny Diela, ktorá bude pozostávať z ceny podľa cenovej kalkulácie, ceny jednotlivých dodatkov k rozpočtu a cenu spolu, položkovite ocenený výkaz výmer naviac prác alebo položkovite odpočet ceny prác, ktoré sa nerealizovali,
6. dodatok k tejto zmluve sa považuje za dodatok k rozpočtu. Zhotoviteľ je oprávnený vystaviť faktúru na základe dodatku k tejto zmluve za podmienok uvedených v článku VII. tejto zmluvy

***III.7.*** Zhotoviteľ nie je oprávnený fakturovať čiastky, ktoré neboli odsúhlasené v súlade s postupom uvedeným v bode III.6. tejto zmluvy.

***III.8.*** Akékoľvek vzorky výrobkov, materiálov a povrchových úprav (ďalej len „vzorky“), ktoré sa majú stať súčasťou Diela a nie sú súčasťou projektovej dokumentácie, je zhotoviteľ povinný predložiť k písomnému odsúhlaseniu objednávateľom, a to v dostatočnom časovom predstihu. Zámenu už schválených vzoriek je zhotoviteľ oprávnený uskutočniť len s predchádzajúcim písomným súhlasom objednávateľa.

***III.9.*** Zhotoviteľ je povinný na požiadanie predložiť a odovzdať objednávateľovi technické listy materiálov navrhovaných pre použitie pri zhotovovaní Diela.

***III.10.*** Zhotoviteľ potvrdzuje, že sa v dostatočnom rozsahu zoznámil s rozsahom a povahou Diela a projektovou dokumentáciou, ktorá je podkladom pre vydanie stavebného povolenia a že sú mu známe všetky technické, kvalitatívne a iné podmienky potrebné k realizácii Diela. Zhotoviteľ vyhlasuje, že disponuje takými kapacitami a odbornými znalosťami, ktoré sú k zhotoveniu Diela nevyhnutné. Rovnako tak Zhotoviteľ vyhlasuje, že sa dôkladne oboznámil s miestom a okolím miesta, kde má dielo zhotovovať (ďalej len „stavenisko a jeho okolie“) a že neexistujú žiadne zjavné prekážky na stavenisku alebo v jeho okolí, ktoré by mohli brániť riadnemu zhotovovaniu Diela podľa tejto Zmluvy. Zhotoviteľ potvrdzuje, že zadanie objednávateľa spojené s vyhotovením Diela považuje za jednoznačné a že neexistujú žiadne také nedostatky zadania objednávateľa, ktoré by mohli byť prekážkou pri zhotovovaní Diela podľa tejto Zmluvy.

***III.11.*** Zhotoviteľ je zodpovedný za koordináciu celej stavby a zabezpečenie plynulej výstavby a dodržanie termínov podľa tejto Zmluvy. Zhotoviteľ je povinný zabezpečiť stavebnú pripravenosť pre budúcu realizáciu prác a dodávok na Diele zabezpečovaných priamo objednávateľom alebo jeho zmluvnými partnermi.

***III.12.*** Zhotoviteľ je povinný v rámci svojho plnenia povinností podľa Zmluvy vykonať bezodplatne aj nepredvídané práce, ak ich realizácia sa stane nevyhnutnou k dosiahnutiu účelu Zmluvy.

***III.13.*** Funkciu stavbyvedúceho pri vykonávaní Diela bude vykonávať ................ . Zhotoviteľ je oprávnený vykonať zmenu v osobe stavbyvedúceho len s písomným súhlasom objednávateľa. V prípade ak zhotoviteľ odôvodní zmenu v osobe stavbyvedúceho relevantnými a ospravedlniteľnými skutočnosťami, objednávateľ nie je oprávnený odoprieť svoj súhlas so zmenou v osobe stavbyvedúceho.

***III.14.*** Zhotoviteľ v žiadnom prípade nie je oprávnený poveriť zhotovovaním Diela ako celku inú osobu. Zhotoviteľ je oprávnený poveriť na vykonanie niektorých prác na Diele alebo niektorých častí Diela subdodávateľov uvedených v zozname subdodávateľov uvedených v prílohe č. 5 tejto zmluvy, pričom za výkon ich činnosti na Diele zodpovedá zhotoviteľ, akoby Dielo vykonával sám. V zozname subdodávateľov je každý subdodávateľ uvedený v rozsahu týchto údajov: 1/ identifikačný údaj subdodávateľa v rozsahu obchodné meno, sídlo, IČO, poverený zástupca, 2/ identifikácia plnenia, ktoré bude tento subdodávateľ realizovať, 3/ doklady preukazujúce oprávnenie subdodávateľa vykonávať dané plnenie, 4/ dokladov preukazujúcich splnenie podmienok ustanovených touto zmluvou pre osobu subdodávateľa, ak také sú, 5/ záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov. Zhotoviteľ je v súlade s § 41 ods. 4 Zákona o verejnom obstarávaní povinný písomne oznámiť objednávateľovi akúkoľvek zmenu údajov o subdodávateľovi bezodkladne po tom, ako sa o zmene údajov dozvedel.

***III.15.*** Zmluvné strany sa môžu písomne dohodnúť na zmene subdodávateľa uvedeného v Zozname subdodávateľov. Dohodnutá zmena je účinná len v prípade ak nový subdodávateľ preukáže, že spĺňa podmienky účasti týkajúce sa osobného postavenia v zmysle § 32 ods.1 písm. e) a f) a neexistujú u neho dôvody na vylúčenie podľa § 40 ods . 6 písm. a) až h) a ods. 7 zákona o verejnom obstarávaní; oprávnenie dodávať tovar uskutočňovať stavebné práce, alebo poskytovať službu sa preukazuje vo vzťahu k tej časti premetu zákazky, ktorú má subdodávateľ plniť. Do doby preukázania splnenia týchto podmienok nový subdodávateľ nie je oprávnený vykonávať dodávky na Diele. Zhotoviteľ je povinný podať objednávateľovi žiadosť o zmenu subdodávateľa bezodkladne po tom, čo potrebu tejto zmeny zistí. V žiadosti je zhotoviteľ povinný uviesť všetky údaje o novom subdodávateľovi v plnom rozsahu v akom sú uvedené v Zozname subdodávateľov.

***III.16.*** Zhotoviteľ je oprávnený uzatvoriť so subdodávateľom zmluvu o subdodávke na Diele až po predchádzajúcom súhlase objednávateľa. Objednávateľ rozhodne o súhlase alebo nesúhlase s uzatvorením zmluvy o subdodávke najneskôr do 5 pracovných  dní od doručenia žiadosti zhotoviteľa o udelenie súhlasu. Ak objednávateľ neoznámi svoj nesúhlas do 5 pracovných dní odo dňa doručenia tejto žiadosti zhotoviteľa znamená to, že objednávateľ nemá výhrady k výberu nového subdodávateľa a zhotoviteľ je oprávnený uzatvoriť zmluvu s daným subdodávateľom.

***Článok IV***

***Termíny vykonania Diela a odovzdanie Diela***

***IV.1*.** Objednávateľ vyzve zhotoviteľa k Protokolárnemu odovzdaniu staveniska v lehote do 5 pracovných dní odo dňa účinnosti tejto zmluvy. Vo výzve určí objednávateľ deň protokolárneho odovzdania staveniska, ktoré je však potrebné uskutočniť do 5 pracovných dní odo dňa výzvy objednávateľa. Ak zhotoviteľ neprevezme stavenisko v deň, ktorý je určený vo výzve ako deň protokolárneho odovzdania staveniska zmluvné strany sa dohodli, že deň uvedený vo výzve ako deň protokolárneho odovzdania staveniska je dňom protokolárneho odovzdania staveniska t.j. dňom započatia prác na Diele zhotoviteľom.

***IV.2.*** Zhotoviteľ sa zaväzuje zhotovovať Dielo odo dňa protokolárneho odovzdania staveniska v súlade s  Časovým harmonogram výstavby, ktorý je Prílohou č. 2 k tejto zmluve a ktorý rešpektuje **maximálnu dĺžku lehoty zhotovovania diela (do 24 mesiacov).** Zhotoviteľ je povinný do troch (3) dní od podpisu tejto zmluvy umiestniť na viditeľnom mieste staveniska informačnú tabuľu o prebiehajúcej výstavbe a vyznačiť hranice staveniska.

***IV.3.*** Termín ukončenia diela je totožný s dňom ukončenia finálneho preberacieho konania a je určený v Časovom harmonograme výstavby. Pripravenosť na prevzatie alebo finálne prevzatie diela je zhotoviteľ povinný objednávateľovi oznámiť písomne najneskôr 5 pracovných dní vopred. Objednávateľ najneskôr do 5 pracovných dní od zhotoviteľom oznámeného termínu zvolá preberacie konanie diela.

***IV.4.*** Zhotoviteľ sa zaväzuje zabezpečiť stavebnú pripravenosť pre svojich subdodávateľov, prípadne subdodávateľov nominovaných objednávateľom tak, aby nedošlo k narušeniu a presunom dohodnutých termínov nástupu na práce jednotlivých subdodávateľov.

***IV.5***. Zmluvné strany sa dohodli, že Dielo môže byť odovzdané do užívania aj pred termínom dojednaným v Časovom harmonograme výstavby.

***IV.6*.**  Zhotoviteľ splní povinnosť riadne zhotoviť Dielo, ak ho v dohodnutej kvalite a rozsahu riadne a včas zhotoví, ukončí a odovzdá objednávateľovi Dielo bez vád a nedorobkov. Riadnym zhotovením a ukončením Diela sa rozumie taký stav Diela, v ktorom má Dielo všetky vlastnosti vyplývajúce z tejto zmluvy, projektovej dokumentácie, stavebného povolenia, príslušných slovenských technických a európskych noriem a príslušných právnych predpisov, a na ktorom boli vykonané skúšky, kontroly a merania stanovené Zmluvou alebo príslušnými právnymi predpismi. Riadnym odovzdaním Diela sa rozumie odovzdanie zhotoveného a ukončeného Diela objednávateľovi spolu so všetkými dokumentmi vzťahujúcimi sa na Dielo objednávateľovi bez vád a nedorobkov.

***IV.7.*** O prevzatí Diela spíšu zmluvné strany Preberací protokol (ďalej aj len „Protokol“), v ktorom objednávateľ uvedie a prehlási, že Dielo prevzal a to v prípade, ak budú splnené podmienky pre odovzdanie Diela. V prípade, ak bude mať Dielo vady a nedorobky, tieto sa zapíšu do protokolu spolu s uvedenými termínmi k ich odstráneniu. V takomto prípade Dielo nie je riadne odovzdané. Ak nie je dohodnuté inak, je zhotoviteľ povinný odstrániť vady a nedorobky, ktoré nebránia užívaniu diela v lehote 7 dní od podpisu Protokolu.

***IV.8.*** Ak zhotoviteľ vady a nedorobky uvedené v Protokole neodstráni v lehote 7 dní, pričom táto lehota je na odstránenie danej vady primeraná, je objednávateľ oprávnený odstrániť ich pomocou tretej osoby na náklady zhotoviteľa.

***IV.9.*** K preberaciemu konaniu je zhotoviteľ povinný pripraviť pre objednávateľa všetky doklady v zmysle technických noriem, vrátane zoznamov postupne odovzdávaných dokladov po ukončení dohodnutých čiastkových výkonov (v 3 vyhotoveniach a na elektronickom nosiči alebo vo formáte a počte určenom objednávateľom) a predložiť ich objednávateľovi najmenej 5 dní pred dňom prevzatia diela a to najmä:

1. doklady o vykonaných skúškach s doložením atestov o kvalite materiálov a prác, certifikáty, vyhlásenia o zhode atď.,
2. podklady pre vypracovanie projektovej dokumentácie vo výkresovej forme,
3. rozhodnutia o zmene stavby, ak takúto zmenu vyvolá Zhotoviteľ,
4. odovzdanie všetkých dokladov potrebných ku kolaudácii stavby a k jej riadnemu prevádzkovaniu,
5. geodetické zameranie skutkového stavu zmluvného diela s vložením do digitálnej mapy mesta Tornaľa,
6. zoznam strojov a zariadení, ktoré sú súčasťou odovzdávanej stavby, osvedčenia o akosti a kompletnosti, ich pasporty, atesty platné na území SR, návody na obsluhu a prevádzkové predpisy,
7. stavebné denníky,
8. zápisy o kontrole činností a častí diela zakrytých v priebehu jeho realizácie,
9. zápisy o skúškach zmontovaného zariadenia, o vykonaných revíznych, funkčných a prevádzkových skúškach,
10. revízne správy technických zariadení, pri ktorých to vyžadujú právne normy,
11. protokoly o úspešnom komplexnom vyskúšaní,
12. doklady o likvidácii odpadov,
13. doklady vydané podľa zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov,
14. údaje umožňujúce objednávateľovi vyhotoviť inventárny zoznam v súlade s príslušnými platnými predpismi o účtovníctve a v súlade so vzorom, ktorý si zhotoviteľ vyžiada od objednávateľa ešte pred preberacím konaním.
15. ďalšie doklady podľa povahy Diela a požiadaviek objednávateľa súvisiacich s kolaudáciou Diela, ktorými disponuje zhotoviteľ.

Objednávateľ bez uvedených dokladov nie je povinný Dielo od zhotoviteľa prevziať.

***IV.10*.** V prípade, ak sa na Diele pri odovzdaní vyskytnú drobné vady a nedorobky, ktoré nebránia jeho riadnemu užívaniu a objednávateľ napriek tomu vyjadrí vôľu Dielo prevziať, uvedie do Protokolu výslovné vyjadrenie, že Dielo preberá s drobnými vadami a nedorobkami a uvedie ich presnú identifikáciu. Lehota na odstránenie drobných vád a nedorobkov sa spravuje bodom IV.7. tohto článku.

***IV.11*.** Ak objednávateľ odmietne Dielo prevziať, zmluvné strany sa zaväzujú spísať zápisnicu, v ktorej uvedú svoje stanoviská, zdôvodnenia a prijaté opatrenia, ktoré uskutočnia. Zmluvné strany sa zaväzujú vykonať prijaté opatrenia v stanovených lehotách. Ak objednávateľ odmietne podpísať zápisnicu, resp. odmietne zdôvodniť neprevzatie Diela ani do 15 dní odo dňa kedy malo byť Dielo odovzdané, platí, že objednávateľ odmietol prevziať Dielo bezdôvodne.

***IV.12*.** Zhotoviteľ sa zaväzuje stavenisko vyčistiť a odstrániť všetky zariadenia používané na zhotovovanie Diela, materiály, stavebný a iný odpad ním spôsobený (ďalej aj „vypratanie staveniska“), a to do 5 dní do dňa prevzatia a odovzdania diela. V rovnakej lehote je zhotoviteľ povinný vypratať stavenisko aj v prípade, že záväzok zhotoviteľa zhotoviť Dielo zanikol inak než splnením a to odo dňa zániku tohto záväzku. Zároveň v lehote 3 dní odo dňa odovzdania a prevzatia diela musí byť okolie, kde sa dielo vykonávalo, v takom stave, aby nebránilo objednávateľovi vo výkone iných činností, ktoré tam realizujú, alebo budú realizovať.

***IV.13*.** K odovzdaniu a prevzatiu diela sú oprávnení zástupcovia zhotoviteľa a objednávateľa, ktorí sú k tomu touto Zmluvou ustanovení, alebo majú k tomu písomný súhlas.

***IV.14*.** Zhotoviteľ v prípadoch požadovaných právnymi predpismi vykoná na vlastné náklady všetky predpísané skúšky (napr. tlakové a tepelné skúšky ústredného kúrenia a skúšky tlaku vody a pod), východiskové revízne správy (napr. o elektrickej inštalácii a pod), atesty k použitým materiálom, ako aj skúšky Diela, zabezpečí vyhlásenia o zhode, ktorými preukáže, že Dielo je kvalitné a schopné prevádzky a splňuje technické a kvalitatívne parametre. Ak zhotoviteľ bude realizovať akékoľvek skúšky, zaväzuje sa o termíne ich vykonania upovedomiť objednávateľa zápisom do stavebného denníka minimálne 3 pracovné dni pred ich zahájením. Prípravu a vykonanie skúšok zabezpečí zhotoviteľ na vlastné náklady.

***Článok V***

***Cena diela a platobné podmienky***

***V.1*.** Cena za vykonanie diela je určená dohodou zmluvných strán v zmysle rozpočtu, ktorý tvorí prílohu č. 3 tejto zmluvy a je stanovená v súlade s ustanoveniami zákona č. 18/1996 Z.z. o cenách v platnom znení ako cena pevná v celkovej výške ............................ Eur bez DPH (slovom: .........................................). DPH bude pripočítaná podľa výšky platnej v čase vystavenia daňového a účtovného dokladu. Cena Diela sa môže zmeniť iba na základe písomného Dodatku k tejto zmluve.

***V.2*.** Zmluvné strany sa dohodli, že cena Diela zahŕňa všetky náklady zhotoviteľa súvisiace s prípravou, zhotovením, dokončením a odovzdaním Diela ako aj prevádzkové náklady súvisiace s Dielom do okamihu riadneho odovzdania Diela bez vád a nedorobkov. Cena Diela nepodlieha žiadnemu zvýšeniu v dôsledku inflácie, zmenám cien energie, hodinových miezd, pohonných hmôt a pod. Od zahájenia Diela až do jeho ukončenia nemá táto cenová diferencia žiadny vplyv na cenu Diela.

***V.3.***Jednotlivé časti ceny Diela bude objednávateľ uhrádzať na základe mesačných faktúr vystavených zhotoviteľom, ktorých neoddeliteľnou súčasťou bude podrobný súpis vykonaných prác za dodávky na Diele vykonané v predchádzajúcom kalendárnom mesiaci odsúhlasený stavebným dozorom objednávateľa. Zhotoviteľ je povinný predložiť na odsúhlasenie súpis vykonaných prác najskôr 20-teho dňa kalendárneho mesiaca nasledujúceho po mesiaci, v ktorom boli spísané dodávky na Diele vykonané v predchádzajúcom kalendárnom mesiaci. Stavebný dozor objednávateľa má lehotu 5 pracovných dní na odsúhlasenie alebo vznesenie námietok voči predloženému súpisu vykonaných prác.

***V.4*.** Konečnú cenu diela zhotoviteľ vyúčtuje na základe konečnej faktúry, ktorú vystaví bezodkladne po riadnom odovzdaní celého Diela bez vád a nedorobkov. V konečnej faktúre zhotoviteľ zohľadní doposiaľ zaplatenú cenu diela. Konečné vyúčtovanie je zhotoviteľ povinný vystaviť do 14 dní po protokolárnom riadnom odovzdaní a prevzatí Diela zo strany objednávateľa, pričom toto musí obsahovať súpis zaplatených čiastkových faktúr.

***V.5.*** Pre prípad, že dôjde ku skončeniu alebo odstúpeniu od Zmluvy z dôvodov, za ktoré zodpovedá objednávateľ, vyúčtuje zhotoviteľ práce vykonané do dňa skončenia alebo odstúpenia od Zmluvy, až do výšky vzájomne odsúhlaseného rozsahu vykonaných prác k dátumu skončenia alebo odstúpenia od Zmluvy.

***V.6*.** Zmluvné strany sa dohodli, že z každej vystavenej faktúry objednávateľ zadrží sumu vo výške 10%ako zádržné, ktoré bude slúžiť na zabezpečenie práva objednávateľa na riadne a včasné zhotovenie Diela zhotoviteľom, na riadne a včasné odstránenie prípadných vád a nedorobkov Diela a odstránenia vád Diela počas záručnej doby.

***V.7*.** Objednávateľ uvoľní 50% zo zádržného na základe písomnej žiadosti zhotoviteľa. Zhotoviteľ je oprávnený vystaviť písomnú žiadosť na uvoľnenie zádržného v prípade ak bude Dielo odovzdané bez vád a nedorobkov. V prípade ak sa pri odovzdaní Diela vyskytnú vady a nedorobky, je zhotoviteľ oprávnený vystaviť písomnú žiadosť až po podpise protokolu o odstránení všetkých vád a nedorobkov. Objednávateľ uvoľní 50% zádržného v lehote do 15 dní odo dňa doručenia písomnej žiadosti, prílohou ktorej bude preberací protokol alebo protokol obsahujúci potvrdenie objednávateľa o odstránení všetkých vád a nedorobkov na Diele.

***V.8.*** Suma zodpovedajúca druhým 50% zádržného bude vyplatená zhotoviteľovi do 15 dní od právoplatnosti kolaudačných rozhodnutí Diela vydaných príslušnými úradmi.

***V.9*.** Faktúra vystavená podľa tejto Zmluvy musí obsahovať údaje v zmysle platných slovenských právnych noriem o dani z pridanej hodnoty v znení neskorších predpisov, ale najmä:

1. označenie zhotoviteľa a objednávateľa,
2. číslo faktúry,
3. deň odoslania a deň splatnosti faktúry, označenie peňažného ústavu a číslo účtu, na ktorý sa má uhradiť fakturovaná čiastka (podľa Zmluvy, resp. neskôr písomne oznámeným zhotoviteľom),
4. fakturovanú sumu odsúhlasenú objednávateľmi v členení:
   * + základná cena Diela bez DPH,
     + zádržné 10 % z celkovej sumy bez DPH
     + hodnota DPH,
     + k úhrade celkom ( cena celkom s DPH – zádržné 10 % )
5. označenie a miesto Diela,
6. pečiatka a podpis oprávneného zástupcu zhotoviteľa
7. prílohu – súpis prác odsúhlasený stavebným dozorom objednávateľov,
8. doba splatnosti faktúry.

Faktúra, ktorá nebude mať predpísané náležitosti podľa tohto bodu, bude zhotoviteľovi vrátená a objednávateľ nie je povinný uskutočniť na jej základe akúkoľvek úhradu. Zhotoviteľ je povinný predložiť novú faktúru, ktorej lehota splatnosti sa bude počítať odo dňa doručenia novej správne vyhotovenej faktúry objednávateľom.

***V.10*.** Objednávateľ je oprávnený si započítať voči faktúre zhotoviteľa akékoľvek zmluvné pokuty, či iné finančné plnenie, vrátane nárokov na náhradu škody.

***V.11*.** Splatnosť vystavenej faktúry je 45 dní odo dňa jej prevzatia objednávateľom. Zhotoviteľ je povinný riadne vystavenú faktúru doručiť objednávateľovi. Lehota splatnosti sa automaticky predlžuje o dobu, po ktorú je vykonávaná kontrola vykonávania alebo kontrola financovania Diela. Zmluvné strany výslovne prehlasujú, že s lehotami splatnosti peňažných záväzkov bez výhrad súhlasia a že lehoty splatnosti peňažných záväzkov objednávateľov nie sú v hrubom nepomere k právam a povinnostiam vyplývajúcim zo záväzkového vzťahu pre Zhotoviteľa.

***Článok VI***

***Podmienky vykonania Diela***

***VI.1*.** Zhotoviteľ výslovne vyhlasuje, že má k dispozícii dostatočný počet odborných a pomocných pracovníkov, ktorí sú potrební na vykonanie Diela a že zabezpečí potrebné množstvo stavebného materiálu tak, aby mohol potrebné práce uskutočniť riadne a včas podľa časového harmonogramu výstavby.

***VI.2*.** Práce musia byť vykonávané plynule, bez prerušenia až do dokončenia Diela. Skutočnosti, ktoré majú vplyv na predĺženie termínu zhotovenia stavby je zhotoviteľ povinný písomne priebežne zaznamenávať v stavebnom denníku, pričom stavebný dozor objednávateľa je povinný sa k nemu vyjadriť do troch pracovných dní. Objednávateľ písomne schváli na základe zápisov v stavebnom denníku, že nastali podmienky ktoré odôvodňujú predĺženie termínu zhotovenia. Ak objednávateľ neschváli tento zápis zhotoviteľa nakoľko je evidentné, že dané skutočnosti nenastali platí, že tieto zápisy nie sú dôvodom na predlženie termínu zhotovenia stavby.

***VI.3*.** Zhotoviteľ je zodpovedný za to, že Dielo bude vykonané podľa tejto Zmluvy podľa projektovej dokumentácie v zodpovedajúcej kvalite, bez vád a nedorobkov.

***VI.4*.** Zhotoviteľ nesie zodpovednosť za všetky riziká súvisiace s vykonaním Diela, ako i nebezpečenstvo škody na Diele, do okamžiku riadneho odovzdania celého Diela objednávateľovi. Zhotoviteľ je povinný mať po celú dobu vykonávania Diela uzatvorenú platnú poistnú zmluvu zodpovednosti pri výkone podnikateľskej činnosti s poistným krytím v minimálnej výške rovnajúcej sa dohodnutej cene diela, pričom túto poistnú zmluvu je povinný predložiť objednávateľovi kedykoľvek na jeho vyzvanie. V prípade ak zhotoviteľ nepredloží túto zmluvu ani do 5 dní od výzvy objednávateľa je objednávateľ oprávnený od tejto zmluvy odstúpiť.

***VI.5*.** Zhotoviteľ v plnej miere zodpovedá za bezpečnosť a ochranu zdravia osôb v priestore staveniska a zabezpečí ich vybavenie ochrannými pracovnými pomôckami. . Osobou zodpovednou za BOZP bude ................ . Zhotoviteľ je oprávnený vykonať zmenu v osobe tohto zodpovedného zástupcu len s písomným súhlasom objednávateľa. V prípade ak zhotoviteľ odôvodní zmenu v osobe zodpovedného zástupcu relevantnými a ospravedlniteľnými skutočnosťami, objednávateľ nie je oprávnený odoprieť svoj súhlas s touto zmenou. Všetky náklady, ktoré vzniknú, resp. pokuty, ktoré budú uložené v súvislosti s porušením predpisov o bezpečnosti a ochrane zdravia pri práci, hygienických predpisov, predpisov z oblasti zamestnanosti, zamestnávania cudzincov, nelegálneho zamestnávania a súvisiacich predpisov znáša zhotoviteľ v celej ich výške. Ustanovenia o zmluvnej pokute týmto nie sú dotknuté. V prípade ak budú akékoľvek sankcie uložené priamo objednávateľovi alebo bude od objednávateľa požadovaná akákoľvek úhrada sankcií alebo iných nákladov súvisiacich s porušením právnych predpisov je tieto sankcie alebo náklady uhradiť priamo zhotoviteľ.

***VI.6*.** Zhotoviteľ sa zaväzuje efektívne riadiť a dohliadať nad zhotovením Diela tak, aby zabezpečil splnenie zmluvných podmienok. Je výlučne zodpovedný za postupy a procesy zvolené pri zhotovení Diela, ako aj za koordináciu podľa tejto Zmluvy.

***VI.7*.** Všetky odborné práce musia vykonávať pracovníci zhotoviteľa alebo jeho subdodávatelia majúci príslušnú kvalifikáciu.

***VI.8*.** Zhotoviteľ sa zaväzuje pri zhotovovaní Diela rešpektovať právo objednávateľa k priebežnej kontrole jeho činností vrátane kontroly vedenia stavebného denníka. Zhotoviteľ je povinný najmenej 3 dni vopred písomne vyzvať stavebný dozor objednávateľov ku kontrole práce alebo časti Diela, ktoré budú následne zakryté, alebo sa stanú neprístupnými.

***VI.9*.** Zhotoviteľ je povinný predložiť objednávateľovi najneskôr do 10 dní odo dňa podpísania tejto zmluvy bankovú záruku vo výške celkovej ceny Diela, ktorá bude kryť nároky objednávateľa vyplývajúce z tejto zmluvy a škody na Diele a bude použitá v prípade ak zhotoviteľ neuhradí svoj splatný záväzok z tejto zmluvy ani do 10 dní odo dňa jej splatnosti. Zhotoviteľ je povinný zabezpečiť platnosť bankovej záruky vo výške celkovej ceny Diela počas celej doby platnosti tejto zmluvy, pričom jej platnosť nesmie skončiť skôr ako 3 mesiace odo dňa skončenia platnosti tejto zmluvy a vo výške uvedenej v bode V.8. tejto zmluvy do uplynutia záručnej doby na Dielo. Ak zhotoviteľ nepredloží objednávateľovi bankovú záruku podľa podmienok uvedených v tejto zmluve ani do 10 dní odo dňa výzvy objednávateľa je objednávateľ oprávnený od tejto zmluvy odstúpiť.

***VI.10*.** Zhotoviteľ zodpovedá objednávateľovi za všetky škody spôsobené jeho činnosťou, ako i za škody, spôsobené tretím osobám.

***VI.11*.** Za účelom kontroly postupu prác a realizovania výstavby Diela majú zmluvné strany právo zorganizovať tzv. „kontrolný deň“, ktorého účastníkmi budú poverený zástupca zhotoviteľa, poverený zástupca objednávateľov, stavebný dozor, projektant a poprípade zástupca subdodávateľskej spoločnosti alebo iné osoby majúce vplyv na realizáciu Diela. Osoby, ktoré sa majú zúčastniť na kontrolnom dni bude určovať stavebný dozor objednávateľov. O kontrolnom dni sa spíše zápisnica, ktorej kópiu obdrží každý účastník a zároveň sa takto uskutočnené stretnutie zaznamená do stavebného denníka. Miestom stretnutia je stavenisko, kde sa Dielo realizuje. Zhotoviteľ je povinný sa takéhoto kontrolného dňa bezpodmienečne zúčastniť.

***Článok VII.***

***Záručná doba – zodpovednosť za vady***

***VII.1*.** Záručná doba na Dielo je 60 mesiacov a začína plynúť dňom protokolárneho odovzdania a prevzatia Diela bez akýchkoľvek vád a nedorobkov. Ak sú súčasťou zhotoveného Diela dodávky technologických a iných zariadení, je záručná doba v trvaní uvedenom v záručnom liste výrobcom, minimálne však v trvaní 24 mesiacov.

***VII.2*.** V prípade, že subdodávateľ zhotoviteľa poskytuje na svoje práce alebo dodávky záručnú dobu dlhšiu ako je uvedená v bode 1. tohto článku Zmluvy, poskytne zhotoviteľ objednávateľovi pre takéto práce a dodávky záručnú lehotu v trvaní záručnej doby subdodávateľa. Zhotoviteľ doloží objednávateľovi príslušné záručné listy na takéto práce a dodávky. Dlhšia záručná doba na tieto dodávky a práce platí aj v takom prípade, ak príslušné záručné listy neboli zhotoviteľom predložené.

***VII.3*.** Zhotoviteľ zodpovedá za vady, ktoré má Dielo v čase jeho odovzdania a počas plynutia záručnej lehoty objednávateľom. Reklamáciu vád vzniknutých v záručnej dobe uplatní objednávateľ u zhotoviteľa bez zbytočného odkladu po ich zistení.

***VII.4*.** V prípade výskytu akejkoľvek vady je zhotoviteľ povinný najskôr odstrániť vadu opravou v lehote do 5 dní odo dňa doručenia oznámenia o vzniknutej vade za predpokladu, že je to technologicky možné, resp. ak je zrejmé, že to nie je možné odstrániť vadu bezplatným dodaním náhradnej časti Diela v lehote do 5 dní odo dňa doručenia oznámenia o vzniknutej vade, za predpokladu, že je to technologicky možné. Ak nie je možné odstrániť vadu ani dodaním náhradnej časti Diela má objednávateľ nárok na zľavu z ceny Diela vo výške zodpovedajúcej hodnote danej časti Diela.

***VII.5*.** Odstránenie vady Diela v lehote dlhšej ako 5 dní podľa bodu VII.4. tejto zmluvy z dôvodov technologických postupov je zhotoviteľ povinný preukázať technickými správami nezávislej tretej osoby.

***VII.6*.** V prípade havárie na Diele bude vada odstránená bez zbytočného odkladu, najneskôr však v lehote do 24 hodín od okamihu jej nahlásenia zhotoviteľovi.

***VII.7*.** V prípade ak sa na Diele vyskytne vada, ktorá bráni užívaniu Diela, je zhotoviteľ povinný v lehote najneskôr do 48 hodín po doručení reklamácie začať s odstraňovaním vady Diela a vadu odstrániť v čo najkratšej možne dobe.

***VII.8*.** Všetky náklady v súvislosti s odstraňovaním vád Diela znáša zhotoviteľ.

***VII.9*.** Pokiaľ zhotoviteľ neodstráni vady Diela v lehote a spôsobom dohodnutým podľa tejto Zmluvy a ani v dodatočnej lehote 3 dní od výzvy zhotoviteľa, má objednávateľ právo dať vady a nedorobky odstrániť tretej osobe alebo ich odstrániť sám na náklady zhotoviteľa.

***VII.10*.** Záručná doba neplynie po dobu, kedy objednávateľ nemohol Dielo používať s ohľadom na jeho vady.

***Článok VIII.***

***Zmena záväzku a odstúpenie od Zmluvy***

***VIII.1*.** Všetky zmeny alebo doplnky tejto Zmluvy môžu byť vykonané iba na základe odsúhlaseného písomného dodatku podpísaného obidvoma zmluvnými stranami.

***VIII.2*.** Objednávateľ je oprávnený od Zmluvy odstúpiť v prípade podstatného porušenia zmluvy zhotoviteľom, alebo ak bol na majetok zhotoviteľa vyhlásený konkurz, alebo bol podaný návrh na vyhlásenie konkurzu, alebo bol podaný návrh na začatie reštrukturalizačného konania, alebo bola vyhlásená reštrukturalizácia.

***VIII.3*.** Zhotoviteľ je oprávnený odstúpiť od tejto zmluvy v prípade ak objednávateľ ani do 30 dní odo dňa splatnosti faktúry neuhradil ani 50 % z fakturovanej sumy alebo ak sa objednávateľ dostane pod nútenú správu.

***VIII.4*.** V prípade, ak objednávateľ odstúpi od tejto zmluvy z dôvodu, ktorý zavinil a za ktorý zodpovedá zhotoviteľ, je zhotoviteľ povinný nahradiť objednávateľovi akékoľvek náklady a škodu, ktoré im vzniknú v súvislosti s nutnosťou uzavrieť novú zmluvu o dielo s novým zhotoviteľom.

***VIII.5*.** Odstúpenie od tejto zmluvy musí byť druhej zmluvnej strane oznámené písomne na adresu uvedenú v tejto Zmluve. Účinky odstúpenia nastávajú dňom doručenia oznámenia o odstúpení druhej zmluvnej strane.

***VIII.6*.** Za podstatné porušenie zmluvných povinností na strane Zhotoviteľa sa považuje najmä:

1. omeškanie s plnením termínov uvedených v Časovom harmonograme výstavby o dobu dlhšiu ako 15 kalendárnych dní,
2. omeškanie s plnením termínov realizácie Diela dohodnutých na kontrolných dňoch o dobu dlhšiu ako 5 kalendárnych dní,
3. nevykonávanie prác v zodpovedajúcej kvalite a neodstránenie týchto nedostatkov ani v dodatočnej primerane dlhej lehote stanovenej objednávateľom v písomnom upozornení,
4. opakované porušovanie hygienických predpisov, predpisov o požiarnej ochrane, predpisov o bezpečnosti a ochrane zdravia pri práci a predpisov o ochrane životného prostredia a akékoľvek aj jednorázové porušenie predpisov o nelegálnom zamestnávaní;
5. porušenie zákazu fajčenia a používania alkoholických nápojov a iných omamných a psychotropných látok v mieste realizácie Diela.

***Článok IX.***

***Vyššia moc***

***IX.1*.** Zhotoviteľ nie je v omeškaní s odovzdaním Diela, ak omeškanie bolo spôsobené v dôsledku vyššej moci (živelná udalosť, občianske nepokoje, vojna a pod.), tzn. udalostí, ktoré nie sú závislé od vôle zhotoviteľa a bránia zhotoviteľovi v zhotovovaní Diela a zhotoviteľ nemôže zabrániť ich výskytu alebo dôsledkom, ani ich nemôže predvídať v čase uzatvorenia tejto Zmluvy.

***IX.2*.** O dobu trvania vyššej moci sa predlžujú termíny dohodnuté v tejto Zmluve a objednávateľ sa zaväzuje dohodnúť so zhotoviteľom zmenu Časového harmonogramu výstavby. Zhotoviteľ je povinný bez zbytočného odkladu informovať objednávateľa o skutočnosti podľa bodu IX.1 tejto zmluvy, ktorá mu bráni v plnení povinností, o dĺžke predpokladaného trvania prerušenia zhotovovania Diela a o povinnostiach, ktorých plnenie nie je alebo nebude možné vykonať, ako aj o zániku skutočnosti brániacej v zhotovovaní Diela.

***Článok X.***

***Ostatné ustanovenia***

***X.1*.** Zhotoviteľ vykoná Dielo na vlastnú zodpovednosť a zodpovedá za všetky prípadné škody, a za akékoľvek udelené sankcie v súvislosti s realizáciou Diela, za bezpečnosť stavby, za straty a za všetky nepredvídané škody až do doby odovzdania Diela.

***X.2*.** Zhotoviteľ sa zaväzuje spolupôsobiť pri kolaudačnom konaní, ktorého výsledkom je vydanie právoplatného kolaudačného rozhodnutia k predmetu Diela. Objednávateľ je oprávnený pozdržať platby podľa tejto zmluvy v prípade ak je zrejmé, že Dielo alebo jeho časť nebude možné kolaudovať pre jeho vady.

***X.3*.** Zhotoviteľ zodpovedá za poriadok a čistotu na stavenisku a v jeho okolí počas celej realizácie Diela až do jeho odovzdania objednávateľom. Zhotoviteľ je povinný na vlastné náklady pravidelne podľa potreby odstrániť odpady vzniknuté v dôsledku svojej činnosti. Ak tak neurobí ani v dodatočnej lehote poskytnutej mu objednávateľom, môže tak urobiť objednávateľ na náklady zhotoviteľa. Ak objednávateľ sám splní povinnosť odstraňovať odpady zo staveniska (v dôsledku omeškania zhotoviteľa so splnením si tejto povinnosti), zhotoviteľ je povinný uhradiť objednávateľovi škodu a náklady, ktoré objednávateľovi vznikli, a to bezodkladne, ako bude na to objednávateľom vyzvaný.

***X.4*.** Umožnenie pripojenia na zdroj elektrickej energie a vody zabezpečí objednávateľ. Náklady na zabezpečenie pripojenia ako aj náklady za spotrebovanú elektrickú energiu a vodu znáša zhotoviteľ, pričom tieto náklady sú zahrnuté v cene Diela.

***X.5*.** Zhotoviteľ je povinný viesť odo dňa prevzatia staveniska stavebný denník, do ktorého bude denne zaznamenávať všetky skutočnosti podstatné pre plnenie podľa tejto zmluvy – postup realizácie prác, kvalitu vykonávania prác, prípadné odchýlky od projektovej dokumentácie. Pri vedení stavebného denníka sa budú zmluvné strany riadiť ustanoveniami zákona č. 50/1976 Zb. Stavebný zákon. Do stavebného denníka môžu robiť záznamy len zhotoviteľ, resp. stavbyvedúci zhotoviteľa, objednávateľ, stavebný dozor a projektant stavby. V stavebnom denníku musia obe zmluvné strany reagovať na zápisy najneskôr do 3 pracovných dní po dátume ich vyhotovenia.

***X.6*.** Vlastníkom zhotovovaného Diela počas celej doby zhotovovania Diela je objednávateľ. Ukončením zmluvného vzťahu odstúpením odovzdá zhotoviteľ objednávateľovi rozostavané Dielo v stave, v akom sa ku dňu odstúpenia od tejto zmluvy nachádza. Túto skutočnosť je zhotoviteľ povinný uviesť do zmlúv s prípadnými subdodávateľmi a je povinný zabezpečiť, aby k Dielu nevznikli práva žiadnej tretej osoby.

***X.7*.** Ak v tejto zmluve nebolo dohodnuté inak, platí pre vzájomné vzťahy oboch zmluvných strán ustanovenie podľa platných právnych predpisov, najmä príslušné ustanovenia Obchodného zákonníka § 536 – 565. Ust. § 440 Obchodného zákonníka sa nepoužije.

***X.8.*** Pokiaľ nie je v tejto zmluve uvedené inak, všetky oznámenia, vyhlásenia, upozornenia, súhlasy, pripomienky, žiadosti, výzvy a iné úkony v súvislosti s touto zmluvou a jej plnením (ďalej len „písomnosť“), musia byť urobené v písomnej forme, a to zápisom v stavebnom denníku, emailom alebo písomne doručené na adresu druhej zmluvnej strany uvedenú v záhlaví tejto Zmluvy, v tomto článku alebo na inú adresu, ktorú oznámi táto zmluvná strana. Písomnosť sa považuje za doručenú za nasledovných podmienok:

1. v prípade osobného doručovania alebo doručovania prostredníctvom kuriérskej služby sa písomnosť považuje za doručenú odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke alebo kópii doručovanej písomnosti, alebo odmietnutím prevzatia písomnosti takou osobou,
2. v prípade zápisu do stavebného denníka sa za oboznámenie sa s písomnosťou považuje vyjadrenie druhej zmluvnej strany k tomuto zápisu, ako aj vykonanie alebo potvrdenie vykonania nasledujúceho zápisu v stavebnom denníku, ktorý vykonala, resp. potvrdila daná zmluvná strana. Písomnosť sa v prípade zápisu v stavebnom denníku považuje za doručenú najneskôr tretím pracovným dňom odo dňa vykonania tohto zápisu,
3. v prípade doručovania prostredníctvom Slovenskej pošty, doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke. V prípade, ak zmluvná strana nie je zastihnutá, písomnosť sa uloží na pošte a zmluvná strana sa vhodným spôsobom vyzve, aby si písomnosť vyzdvihla. Písomnosť sa považuje za doručenú dňom, keď bolo uložená na pošte i keď sa zmluvná strana o jej uložení nedozvedela. V prípade, ak sa písomnosť vráti ako nedoručená z dôvodu, že zmluvná strana je neznáma, zmenila adresu alebo z iného dôvodu, Písomnosť sa považuje za doručenú dňom vrátenia zásielky s písomnosťou a to i vtedy, ak sa zmluvná strana o tom nedozvie;
4. v prípade doručovania prostredníctvom emailu sa písomnosť považuje za doručenú okamihom odoslania zrozumiteľnej, určitej a čitateľnej formy písomnosti v emailovej forme, ktorá sa nevrátila odosielateľovi ako nedoručená a nebola prijímateľovi doručená ako spam. V prípade ak je odoslanie písomnosti ukončené mimo pracovných hodín, považuje sa písomnosť za doručenú o 8,00 hod. najbližšieho nasledujúceho pracovného dňa. Písomnosti, ktorých obsah sa týka platnosti, účinnosti, znenia Zmluvy, alebo ich obsah považuje doručujúca zmluvná strana za podstatný z iného dôvodu, sa považujú za doručené len, ak boli doručené spôsobom podľa bodu písm. a) a b) tohto bodu.

***X.9*.** Zmluvné strany sú povinné strpieť výkon kontroly/auditu súvisiaceho s Dielom kedykoľvek počas platnosti a účinnosti tejto zmluvy a poskytnúť kontrolórom všetku potrebnú súčinnosť. Oprávnené osoby na výkon kontroly/auditu sú najmä, ale nie výlučne:

1. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
2. Úrad pre verené obstarávanie SR,
3. orgán auditu, jeho spolupracujúce orgány a nimi poverené osoby,
4. Osoby prizvané vyššie uvedenými orgánmi v súlade s príslušnými právnymi predpismi SR a EÚ.

***X.10.*** Zhotoviteľ sa zaväzuje poskytnúť všetku potrebnú súčinnosť pri odstraňovaní nedostatkov identifikovaných zo strany kontrolných orgánov bodu X.10. tejto zmluvy, a to najmä, ale nie výlučne nedostatkov súvisiacich s dodaným Dielom a sprievodnou dokumentáciou zahŕňajúc dokumentáciu k fakturácii, dokumentáciou o dodaných materiáloch a technológiách a pod. Zhotoviteľ sa zaväzuje poskytnúť všetku potrebnú súčinnosť pri príprave a spracovaní dodatočne vyžiadaných dokladov a podkladov zo strany kontrolných orgánov súvisiacich s dodaným Dielom alebo jeho časťou. Objednávateľ sa v tejto súvislosti zaväzuje bezodkladne po identifikácii nedostatkov a požiadaviek kontrolných orgánov informovať zhotoviteľa o týchto skutočnostiach. Zhotoviteľ sa zaväzuje poskytnúť požadované doklady a odstrániť identifikované nedostatky do 3 pracovných dní odo dňa, kedy ho kupujúci o týchto skutočnostiach informoval, pokiaľ sa zmluvné strany vzhľadom na povahu a obsah požiadavky kontrolného orgánu nedohodnú inak. V prípade omeškania sa zhotoviteľa s plnením podľa tohto bodu zmluvy, má objednávateľ nárok na zmluvnú pokutu vo výške 100,- € za každý deň omeškania zhotoviteľa s plnením. Prípadné finančné postihy zo strany kontrolných orgánov voči objednávateľovi znáša zhotoviteľa. Nárok na náhradu škody objednávateľa tým nie je dotknutý.

***X.11.*** Zmluvné strany sa dohodli, že všetky skutočnosti o ktorých sa dozvedeli v súvislosti s touto Zmluvou a v súvislosti s jej plnením, považujú za informácie dôverného charakteru, na utajení ktorých majú záujem. Zmluvné strany konštatujú, že je v ich spoločnom a najlepšom záujme nesprístupniť tieto informácie tretím osobám. Záväzok zmluvných strán obsiahnutý v tomto článku nezaniká ani po ukončení účinnosti tejto Zmluvy. Zhotoviteľ je povinný zabezpečiť, aby osoby, prostredníctvom ktorých bude plniť povinnosti podľa tejto zmluvy zachovali úplnú mlčanlivosť o skutočnostiach, o ktorých sa dozvedeli pri výkone svojej činnosti. Informácie týkajúce sa tejto zmluvy, Diela alebo objednávateľa budú sprístupnené tretej osobe len s písomným súhlasom objednávateľa. V prípade porušenia povinnosti mlčanlivosti vzniká objednávateľovi voči poskytovateľovi nárok na náhradu škody a poskytnutie primeraného peňažného zadosťučinenia. Okrem toho je objednávateľ oprávnený domáhať sa, aby sa zhotoviteľ zdržal konania a odstránil závadný stav.

***Článok XI.***

***Zmluvné pokuty, úrok z omeškania a náhrada škody***

***XI.1*.** Objednávateľ je oprávnený uplatniť voči zhotoviteľovi nasledujúce zmluvné pokuty:

1. zmluvná pokuta vo výške 0,03 % z celkovej ceny diela za každý deň omeškania v prípade nedodržania termínov plnenia Diela uvedeného v Časovom harmonograme výstavby o dobu viac ako 5 pracovných dní,
2. zmluvná pokuta vo výške 500,- € za každý deň omeškania s odstránením vád a nedorobkov, v prípade, že zhotoviteľ odovzdá Dielo s drobnými vadami a nedorobkami, ktoré nebránia riadnemu užívaniu a neodstráni ich v lehote dohodnutej touto zmluvou, a to až do ich riadneho odstránenia,
3. zmluvná pokuta vo výške 200,- € za akékoľvek iné porušenie povinnosti zo strany zhotoviteľa.

***XI.2*.** Zhotoviteľ má právo požadovať od objednávateľa zaplatenie úroku z omeškania vo výške 0,03% za každý deň omeškania so zaplatením dlžnej sumy.

***XI.3*.** Zhotoviteľ zhotoví Dielo vlastným menom a na vlastnú zodpovednosť, zodpovedá za všetky prípadné škody, vrátane škôd nepredvídaných, za bezpečnosť Diela a krádeže až do doby prevzatia Diela objednávateľom. Zhotoviteľ zodpovedá aj za majetok objednávateľa nachádzajúci sa v areáli staveniska.

***XI.4*.** V prípade vzniku škôd na majetku tretích osôb alebo na Diele samotnom po dobu realizácie Diela, je povinný zhotoviteľ túto škodu v čo možno najkratšom možnom termíne odstrániť a nahradiť, a to na vlastné náklady a vlastnými prostriedkami. Za týmto účelom je povinný zhotoviteľ uzatvoriť poistenie.

***XI.5.*** Zmluvné strany vyhlasujú, že považujú dohodnuté zmluvné pokuty za primerané vo vzťahu k zabezpečovaným záväzkom.

***Článok XII.***

***Záverečné ustanovenia***

***XII.1.*** Táto zmluva nadobúda platnosť dňom jej podpísania oprávnenými zástupcami zmluvných strán. Účinnosť tejto zmluvy nastáva schválením tejto zmluvy mestským zastupiteľstvom objednávateľa a uplynutím lehoty na zverejnenie tejto zmluvy na úradnej tabuli objednávateľa a nadobudnutím právoplatnosti stavebných povolení na realizáciu Diela.

***XII.2.*** Ak je akékoľvek ustanovenie tejto zmluvy neplatné alebo sa stane takým v budúcnosti, nemá to vplyv na platnosť ostatných ustanovení zmluvy, pokiaľ z povahy neplatného ustanovenia zmluvy alebo z jeho obsahu alebo z okolností, za ktorých bolo dojednané, nevyplýva, že takéto neplatné ustanovenie nemožno oddeliť od ostatného obsahu. Zmluvné strany sa dohodli, že takého neplatné ustanovenie nahradia po vzájomnej dohode platným ustanovením, ktoré sa svojim obsahom bude najviac približovať významu nahradeného ustanovenia, a to do 30 kalendárnych dní odo dňa, kedy bola o možnej neplatnosti tohto ustanovenia preukázateľne informovaná druhá zmluvná strana.

***XII.3.*** Text zmluvy môže byť menený alebo doplňovaný len formou písomných dodatkov, ktoré platia len vtedy, ak boli oprávnenými zástupcami oboch zmluvných strán riadne potvrdené a podpísané. Zmluvné strany sa zaväzujú, že k návrhom dodatkov k tejto zmluve zaujmú stanovisko do 3 pracovných dní po doručení návrhu, pokiaľ v zmluve nie je dohodnuté inak.

***XII.4.*** Pre iné dohody, ktoré v tejto zmluve neboli bližšie špecifikované, platia pre vzájomné vzťahy všeobecné ustanovenie právnych predpisov, najmä však príslušné ustanovenia Obchodného zákonníka.

***XII.5.*** Prílohy uvedené v tejto zmluve tvoria neoddeliteľnú súčasť tejto Zmluvy.

***XII.6.*** Táto zmluva sa riadi slovenským právnym poriadkom a v prípade sporu sa účastníci dohodli na právomoci súdu Slovenskej republiky.

***XII.7.*** Táto zmluva bola vyhotovená v 4 rovnopisoch, pričom zmluvné strany obdržia po exemplár je určený pre objednávateľov a jeden pre zhotoviteľa.

***XII.8.*** Zmluvné strany vyhlasujú, že si túto Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto Zmluve zmluvné strany považujú za určité a zrozumiteľné. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení tejto Zmluvy. Zmluvné strany na znak svojho súhlasu s obsahom tejto Zmluvy túto Zmluvu podpísali.

Prílohy:

1. Projektová dokumentácia (Príloha č. 1)
2. Časový harmonogram výstavby (Príloha č. 2)
3. Položkový rozpočet Zhotoviteľa (Príloha č. 3)
4. Stavebné povolenia a súvisiace vyjadrenia (Príloha č. 4)
5. Zoznam subdodávateľov (Príloha č. 5) (*ak je uplatniteľné*)

V Tornali, dňa ..........2021

***Za objednávateľa: Za zhotoviteľa:***

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Anna Szögedi **..........................................**

Primátorka mesta Tornaľa ....................................

Príloha č. 5 k ZodD– Zoznam subdodávateľov (*ak je uplatniteľné*)

|  |  |
| --- | --- |
| Objednávateľ | **Mesto Tornaľa**  Mierová 14, 982 01 Tornaľa |
| Názov predmetu zákazky | **„Rekonštrukcia plážového kúpaliska MORSKÉ OKO v Tornali – 1. etapa 2021“** |

**ZOZNAM SUBDODÁVATEĽOV*\*)***

|  |  |
| --- | --- |
| Obchodné meno alebo názov uchádzača/člena skupiny |  |
| Sídlo alebo miesto podnikania uchádzača/člena skupiny, IČO |  |

týmto vyhlasujem, že v rámci stavebného diela realizovaného podľa Zmluvy o dielo č. ............... zo dňa ................

1. nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmeny subdodávateľov počas plnenia zmluvy)

alebo

1. budem využívať subdodávky a na tento účel uvádzam:

Navrhovaní subdodávatelia a predmet subdodávok

|  |  |  |  |
| --- | --- | --- | --- |
| **Názov subdodávateľa, sídlo a IČO subdodávateľa** | **Údaje o osobe oprávnenej konať za subdodávateľa, kontakt** | **Predmet a popis prác realizovaných subdodávateľom** | **Podiel subdodávky zo zmluvnej ceny predmetu zákazky** |
|  |  |  |  |
|  |  |  |  |

..........................................................................

Podpis otlačok pečiatky uchádzača

(meno, priezvisko, funkcia štatutárneho zástupcu

uchádzača oprávneného konať v záväzkových vzťahoch)

***\*) Nie je potrebné predkladať v ponuke, prílohu vyplní úspešný uchádzač pri podpise zmluvy***